CELEX: 62011CN0607
Language: fi
Date: 2011-11-28 00:00:00
Title: Asia C-607/11: Ennakkoratkaisupyyntö, jonka High Court of Justice (Chancery Division) (Yhdistynyt kuningaskunta) on esittänyt 28.11.2011 — ITV Broadcasting Limited ym. v. TV Catch Up Limited

3.3.2012   
            
            
               FI
            
            
               Euroopan unionin virallinen lehti
            
            
               C 65/3
            
         Ennakkoratkaisupyyntö, jonka High Court of Justice (Chancery Division) (Yhdistynyt kuningaskunta) on esittänyt 28.11.2011 — ITV Broadcasting Limited ym. v. TV Catch Up Limited
   (Asia C-607/11)
   2012/C 65/06
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court of Justice (Chancery Division)
   
      Pääasian asianosaiset
   
   
      Kantajat: ITV Broadcasting Limited ym.
   
      Vastaaja: TV Catch Up Limited
   
      Ennakkoratkaisukysymykset
   
   Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivin 2001/29/EY (1) tulkintaa koskeva kysymys:
   
               1)
            
            
               Koskeeko direktiivin 3 artiklan 1 kohdassa tarkoitettu oikeus sallia tai kieltää ”teosten langallinen tai langaton välittäminen yleisölle” tapausta, jossa
               
                           i)
                        
                        
                           tekijät sallivat teostensa sisällyttämisen vapaasti vastaanotettavissa olevaan maanpäälliseen televisiolähetykseen, joka on tarkoitettu vastaanotettavaksi joko jäsenvaltion koko alueella tai tietyllä maantieteellisellä alueella jäsenvaltion sisällä
                        
                     
                           ii)
                        
                        
                           kolmas osapuoli (eli muu yhteisö kuin alkuperäinen lähetystoiminnan harjoittaja) tarjoaa palvelua, jossa lähetyksen aiotun vastaanottoalueen yksittäiset tilaajat, jotka voivat laillisesti vastaanottaa lähetyksen televisiovastaanottimelle omissa kodeissaan, voivat kirjautua sisään kolmannen osapuolen palvelimelle ja vastaanottaa lähetyksen sisällön internetin välityksellä?
                        
                     
         Onko edellä esitettyyn kysymykseen annettavaan vastaukseen vaikutusta sillä, että
   
               a)
            
            
               kolmannen osapuolen palvelin tarjoaa tilaajille vain kahdenvälisen (one-to-one) yhteyden, jonka avulla jokainen yksittäinen tilaaja muodostaa palvelimelle oman internetyhteytensä ja jokainen palvelimen internetiin lähettämä tiedosto osoitetaan vain yhdelle yksittäiselle tilaajalle?
            
         
               b)
            
            
               kolmannen osapuolen palvelu rahoitetaan mainostuloilla, jotka saadaan ”pre-roll”-mainoksista (jotka esitetään tilaajan sisäänkirjautumisen jälkeen mutta ennen lähetyksen sisällön vastaanottamista) tai ”in-skin”-mainoksista (jotka ilmestyvät näkyville tilaajan katselulaitteella vastaanotettavaa ohjelmaa esittävän katseluohjelmiston ikkunaan, mutta ohjelmakuvan ulkopuolelle), mutta lähetykseen sisältyvät alkuperäiset mainokset esitetään tilaajalle siinä lähetyksen vaiheessa, johon lähetystoiminnan harjoittaja on ne sijoittanut?
            
         
               c)
            
            
               välittävä organisaatio
               
                           i)
                        
                        
                           tarjoaa palvelua, joka on alkuperäisen lähetystoiminnan harjoittajan palveluun nähden vaihtoehtoinen, ja kilpailee täten suoraan alkuperäisen lähetystoiminnan harjoittajan kanssa katselijoista, tai
                        
                     
                           ii)
                        
                        
                           kilpailee suoraan alkuperäisen lähetystoiminnan harjoittajan kanssa mainostuloista?
                        
                     
         
      (1)  EYVL L 167, s. 10.